Jobsituationen for sygeplejerskerne er den værste situation nogensinde. Men allerede næste år vil der mangle sygeplejersker i Nordjylland.

90% af de senest uddannede hos University College, er stadig arbejdsløse. Det skriver P4 Nordjylland. De arbejdsløse sygeplejersker opfordres derfor til, at tænke alternativt. Afdelingsleder i Aalborg, Iben Bøgh Bahnsen siger til radioen: -  Det er måske nu, de skal søge til Grønland, hvor der er pladser at hente, eller videreuddanne sig hvis de har planer om det. Vi skal helst undgå, at de søger væk fra faget. Men måske er der alligevel hjælp at hente lige om hjørnet. Ifølge en prognose fra Region Nordjylland, vil der være mangel på sygeplejersker i Nordjylland allerede i slutningen af næste år.